cyanic-selkie/wikianc huggingface dataset:
আনন্দবল্লী
ডাবিং শিল্পী
১৯৭৩ সালে, তিনি একজন ডাবিং শিল্পী হিসাবে আত্মপ্রকাশ করেন এবং দেবী কন্যাকুমারী চলচ্চিত্রে অভিনেত্রী রাজশ্রীর জন্য কণ্ঠ দেন। পূর্ণিমা জয়রামের জন্য ডাব করা মঞ্জিল ভিরিঞ্জা পুক্কল মালয়ালম চলচ্চিত্রে কণ্ঠদানের পর তার ক্যারিয়ারের মোড় ঘুড়ে যায়। এরপর আর পিছন ফিরে তাকাতে হয়নি আনন্দবলিকে। তিনি অসংখ্য মালায়ালাম চলচ্চিত্রের জন্য ডাবিং করেছেন। তিনি বেশ কয়েকটি নেতৃস্থানীয় নায়িকাদের জন্য তার কণ্ঠ দিয়েছেন, তালিকায় গীতা, সুমলতা, মাধবী, মেনকা, অম্বিকা, উর্বসী, জয়াপ্রদা, কার্তিকা, পার্বতী, গৌথমী, সুহাসিনী, শোভনা, সুকন্যা, সরিতা, সিল্কস্মিতা, সারথী, ভাদা, সারিতা, রেখা, রেবতী, রাধা, রাধিকা, রেঞ্জিনী, মোহিনী, নন্দিতা বোস, বিনয়প্রসাদ, কনাকা, খুশবু, উন্নি মেরি, সন্ধিকৃষ্ণ এবং আরও অনেকে। তিনি অভিনেত্রী গীতার জন্য ডাব করা মালায়ালাম চলচ্চিত্র আধারম -এর জন্য কেরালা রাজ্য পুরস্কার জিতেছেন।
পুরস্কার
১৯৯২ সালে তিনি আধারম চলচ্চিত্রের জন্য সেরা ডাবিং শিল্পী হিসেবে কেরালা রাজ্য চলচ্চিত্র পুরস্কার পান। ২০১৫ সালে তিনি ঈশ্বরান সাক্ষিয়াই চলচ্চিত্রের জন্য পুরুষ/মহিলা কণ্ঠের সেরা ডাবিং শিল্পী হিসেবে কেরালা রাজ্য টেলিভিশন পুরস্কার পান। এছাড়াও কেরালা ফিল্ম ক্রিটিকস অ্যাওয়ার্ডস সহ ১৯৯৭ সালে চলচিত্র প্রতিভা ও ২০০৭ সালে সেরা কথক পুরস্কার অর্জন করেন।
তথ্য গোপনীয়তা
গোপনীয়তা যেখানে ব্যক্তিগত চিহ্নিতকরন তথ্য বা অন্যান্য স্পর্শকাতর তথ্য সংগ্রহ এবং জমা হয় (ডিজিটালভাবে বা অন্যকোন ভাবে) সেখানেই সম্পর্কযুক্ত। অনুপযু্ক্ত, অকার্যকর অথবা তথ্য উন্মুক্ত নীতি নিয়ন্ত্রণ যেখানে নেই তা হতে পারে গোপনীয়তা সমস্যার প্রধান কারণ। অনেক উৎস থেকে ডাটার গোপনীয়তা সমস্যা তৈরি হতে পারে যেমন:
ডাটা গোপনীয়তার প্রতিদ্বন্দ্বিতা হল ডাটা শেয়ারের সময় ব্যক্তিগত চিহ্নিতকরন তথ্য গোপন রাখার জায়গায়। ডাটা নিরাপত্তা এবং তথ্য নিরাপত্তা শাখা হার্ডওয়্যার, মানব সম্পদ ও সফটওয়্যারের নকশা এবং উপযোগিতার মাধ্যমে এই সমস্যা নিরসনে কাজ করে। যেহেতু ডাটা নিরাপত্তা সম্পর্কিত আইন এবং নীতিমালা প্রতিনিয়তই পরির্বতিত হচ্ছে, তাই প্রতিনিয়ত আইনি পরিবর্তনগুলো গ্রহণ এবং নিরবিচ্ছিন্নভাবে ডাটা গোপনীয়তা এবং নিরাপত্তার নীতিমালার সাথে আপনার সম্মতি পুনমূল্যায়ন করুন।
কুচিং
কুচিং, আনুষ্ঠানিকভাবে কুচিং শহর, হল রাজধানী এবং মালয়েশিয়ার সারাওয়াক রাজ্যের সবচেয়ে জনবহুল শহর। এটি কুচিং বিভাগের রাজধানীও বটে। শহরটি বোর্নিও দ্বীপে সারাওয়াক রাজ্যের দক্ষিণ-পশ্চিম প্রান্তে সারাওয়াক নদীর তীরে অবস্থিত এবং এটি   এলাকা জুড়ে রয়েছে। কুচিং উত্তর প্রশাসনিক অঞ্চলে প্রায় ১৬৫,৬৪২  জন এবং কুচিং দক্ষিণ প্রশাসনিক অঞ্চলে ১৫৯,৪৯০  জনসংখ্যা সহ    — মোট ৩২৫,১৩২ জন।
১৮২৭ সালে ব্রুনিয়ান সাম্রাজ্যের প্রশাসনের সময় কুচিং সারাওয়াকের তৃতীয় রাজধানী ছিল। ১৮৪১ সালে, কুচিং সারাওয়াক রাজ্যের রাজধানী হয়ে ওঠে যখন এই অঞ্চলের ভূখণ্ড জেমস ব্রুককে অর্পণ করা হয়, বিশেষ করে অভ্যন্তরীণ বোর্নিওতে বসবাসকারী ল্যান্ড দায়াক জনগণের দ্বারা বিদ্রোহ দমনে ব্রুনিয়ান সাম্রাজ্যকে সাহায্য করার জন্য যারা পরে তার অনুগত অনুগামী হয়ে ওঠে। তাদের তিনি ক্ষমা করে দিয়েছিলেন এবং তাঁর পক্ষে যোগদান করেছিলেন। চার্লস ব্রুকের শাসনামলে শহরটি মনোযোগ এবং উন্নয়ন পেতে থাকে যেমন একটি স্যানিটেশন ব্যবস্থা, হাসপাতাল, কারাগার, দুর্গ এবং একটি বাজার। ১৯৪১ সালে, ব্রুক প্রশাসন কুচিং-এ একটি শতবর্ষ উদযাপন করেছিল। দ্বিতীয় বিশ্বযুদ্ধের সময়, কুচিং ১৯৪২ থেকে ১৯৪৬ সাল পর্যন্ত জাপানি বাহিনীর দখলে ছিল। জাপান সরকার যুদ্ধবন্দী এবং বেসামরিক বন্দিদের রাখার জন্য কুচিংয়ের কাছে একটি বাতু লিন্টাং ক্যাম্প স্থাপন করে। যুদ্ধের পরে, শহরটি অক্ষত ছিল। যাইহোক, সারাওয়াকের শেষ রাজা, স্যার চার্লস ভাইনার ব্রুক ১৯৪৬ সালে সারাওয়াককে ব্রিটিশ ক্রাউন কলোনির অংশ থেকে বেরিয়ে আসার সিদ্ধান্ত নেন। ক্রাউন কলোনি আমলে কুচিং রাজধানী ছিল। ১৯৬৩ সালে মালয়েশিয়া গঠনের পর, কুচিং রাজ্যের রাজধানী হিসাবে তার মর্যাদা বজায় রাখে এবং ১৯৮৮ সালে শহরের মর্যাদা দেওয়া হয়। সেই থেকে, কুচিং শহর দুটি পৃথক স্থানীয় কর্তৃপক্ষ দ্বারা পরিচালিত দুটি প্রশাসনিক অঞ্চলে বিভক্ত। সারাওয়াক রাজ্য সরকারের প্রশাসনিক কেন্দ্র উইসমা বাপা মালয়েশিয়া, কুচিং-এ অবস্থিত।
কুচিং পর্যটকদের জন্য একটি প্রধান খাদ্য গন্তব্য এবং সারাওয়াক এবং বোর্নিও ভ্রমণকারীদের জন্য প্রধান প্রবেশদ্বার। কুচিং ওয়েটল্যান্ড জাতীয় উদ্যান প্রায় শহর থেকে এবং কুচিংয়ের আশেপাশে আরও অনেক পর্যটক আকর্ষণ রয়েছে যেমন বাকো ন্যাশনাল পার্ক, সেমেনগোহ ওয়াইল্ডলাইফ সেন্টার, রেইনফরেস্ট ওয়ার্ল্ড মিউজিক ফেস্টিভ্যাল (RWMF), স্টেট অ্যাসেম্বলি বিল্ডিং, আস্তানা, ফোর্ট মার্গেরিটা, কুচিং ক্যাট মিউজিয়াম এবং সারাওয়াক জাতীয় যাদুঘর। শহরটি পূর্ব মালয়েশিয়ার অন্যতম প্রধান শিল্প ও বাণিজ্যিক কেন্দ্র হয়ে উঠেছে।
ব্যুৎপত্তি
১৮৪১ সালে ব্রুক আসার আগেই "কুচিং" নামটি শহরের জন্য ব্যবহৃত হত।  "কুচিং" নামের উৎপত্তি সম্পর্কে অনেক তত্ত্ব আছে। এটি সম্ভবত বিড়ালের জন্য মালয় শব্দ, "কুসিং" বা কোচিন থেকে উদ্ভূত হয়েছে, মালাবার উপকূলে একটি ভারতীয় বাণিজ্য বন্দর এবং চীন ও ব্রিটিশ ভারতে বাণিজ্য বন্দরের জন্য একটি সাধারণ শব্দ। সারাওয়াক স্টেট মিউজিয়ামে আজ কিছু হিন্দু প্রত্নবস্তু দেখা যায়।  তবে, অন্য একটি সূত্র জানিয়েছে যে ব্রুক আসার আগে কুচিং শহরটি আগে "সারওয়াক" নামে পরিচিত ছিল। রাজ্য সম্প্রসারণের সময় বসতিটির নাম পরিবর্তন করে "সারওয়াক প্রপার" রাখা হয়েছিল। ১৮৭২ সালে চার্লস ব্রুক বসতিটির নাম পরিবর্তন করে "কুচিং" রাখেন।
ভুল যোগাযোগের একটি গল্পের উপর ভিত্তি করে একটি অসম্ভাব্য তত্ত্ব ছিল। গল্প অনুসারে, জেমস ব্রুক তার ইয়ট রয়্যালিস্টে কুচিং-এ এসেছিলেন। তারপর তিনি তার স্থানীয় গাইডকে শহরের নাম জানতে চাইলেন। স্থানীয় গাইড ভুল করে ভেবেছিল যে ব্রুক একটি বিড়ালের দিকে ইশারা করছে, এবং তাই "কুচিং" শব্দটি বলেছিল। যাইহোক, সারাওয়াকের জাতিগত মালয়রা সর্বদা বিড়ালদের জন্য "পুসাক" শব্দটি ব্যবহার করেছে ( ফিলিপিনো পুসার সাথে পরিচিত), প্রমিত মালয় শব্দ "কুসিং" এর পরিবর্তে। এই ব্যুৎপত্তিগত অসঙ্গতি সত্ত্বেও, সারাওয়াকিয়ানরা প্রাণীটিকে তাদের শহরের প্রতীক হিসাবে গ্রহণ করেছে, এবং এটি মূর্তিগুলির পাশাপাশি মিউনিসিপ্যাল কাউন্সিলের অস্ত্রের কোট-এ বৈশিষ্ট্যযুক্ত - হেরাল্ডিক ক্যান্টিংয়ের উদাহরণ।
কিছু সূত্র আরও বলেছে যে এটি "মাটা কুসিং" ( ইউফোরিয়া ম্যালাইন্স ) নামক একটি ফল থেকে উদ্ভূত হয়েছে,  একটি ফল যা মালয়েশিয়া এবং ইন্দোনেশিয়াতে ব্যাপকভাবে জন্মে।  শহরে একটি পাহাড়ও ছিল যেটির নামকরণ করা হয়েছিল ফলের নাম, যাকে বলা হয় বুকিত মাতা কুচিং। ১৯ শতকে একজন ব্রিটিশ মহিলা তার ছেলেকে লিখেছিলেন, বলেছিলেন যে নামটি একই নামের একটি স্রোত থেকে এসেছে, যাকে ইংরেজিতে "সুঙ্গাই কুচিং" বা ক্যাট রিভার বলা হয়।  বামফিল্ড এবং ব্যারিঙ্গ-গৌল্ড -এর ১৯০৯ সালের 'A History of Sarawak under its Two White Rajahs'-এর ৬৪ পৃষ্ঠায় বলা হয়েছে: "সারওয়াকের রাজধানী কুচিংকে একটি ছোট স্রোত থেকে বলা হয় যা শহরের মধ্য দিয়ে প্রধান নদীতে প্রবাহিত হয়।নদীটি বুকিত মাতা কুচিংয়ের পাদদেশে এবং তুয়া পেক কং মন্দিরের সামনে অবস্থিত ছিল। ১৯৫০ এর দশকে নদীতে পলি জমার কারণে নদীটি খুব অগভীর হয়ে পড়ে। পরে রাস্তা তৈরির জন্য নদীটি ভরাট করা হয়।
শেকলের যুদ্ধ
শেকলের যুদ্ধ রাশিদুন খিলাফত ও সাসানীয় সাম্রাজ্যের মধ্যে সংঘটিত প্রথম যুদ্ধ। রিদ্দার যুদ্ধের পর কাজিমায় (বর্তমান কুয়েতে অবস্থিত) এই যুদ্ধ সংঘটিত হয়।
পটভূমি
মুসান্না ইবনে হারিসা শাইবানি ছিলেন পুর বারবের গোত্রপ্রধান। তার এলাকা পারস্য সীমান্তের কাছে ছিল। রিদ্দার যুদ্ধের পর মুসান্না পারস্যদেশীয় শহরে অভিযান চালান। এসকল অভিযান সফল হয় এবং প্রচুর যুদ্ধলব্ধ সম্পদ অর্জিত হয়। তিনি নিজের সাফল্য নিয়ে আবু বকর কে অবহিত করেন এবং আবু বকর তাকে তার লোকেদের নেতা নিযুক্ত করেন। এরপর মুসান্না ইরাকের অভ্যন্তরে অভিযান চালান। তার হালকা অশ্বারোহি বাহিনীর দ্রুতগামীতা ব্যবহার করে তিনি মরুভূমির নিকটবর্তী শহরে হামলা করে পুনরায় মরুভূমিতে ফিরে আসতে পারতেন। ফলে সাসানীয় বাহিনী তাকে ধরতে সক্ষম হত না। পরবর্তীতে আবু বকর ইরাক জয়ের সিদ্ধান্ত নেন। আবু বকর তার সেরা সেনাপতি খালিদ বিন ওয়ালিদকে এ জন্য দায়িত্ব প্রদান করেন। ইয়ামামার যুদ্ধে মুসাইলিমাকে পরাজিত করার পর আবু বকর তাকে পারস্যে অভিযানের নির্দেশ দেন। পাশাপাশি আবু বকর উত্তরপূর্ব আরবের গোত্রীয় নেতা মুসান্না ইবনে হারিসা, মাজহুর বিন আদি, হারমালা ও সুলমাকে খালিদের নেতৃত্বে কাজের নির্দেশ দেন। ৬৩৩ সালের মার্চের তৃতীয় সপ্তাহের দিকে খালিদ ইমামা থেকে ১০,০০০ সৈনিকের বাহিনী নিয়ে অভিযানে বের হন। এর পূর্বে তিনি পারস্যের সীমান্তবর্তী দাস্ত মাইসানের গভর্নর হরমুজদকে চিঠি লিখে জানান:
ইসলাম গ্রহণ করুন ও নিরপাওদ থাকুন। অথবা জিজিয়া দিতে রাজি হোন এবং আপনি ও আপনার জনগণ আমাদের নিরাপত্তায় থাকবেন, নতুবা ফলাফলের জন্য আপনি শুধু আপনাকে দায়ী করবেন, কারণ আমি এমন লোকদের নিয়ে এসেছি যারা মৃত্যুকে এতটাই আকাঙ্ক্ষা করে যতটা আপনি জীবনকে আকাঙ্ক্ষা করেন। গোত্রনেতারা ও তাদের প্রত্যেকের ২,০০০ যোদ্ধা খালিদের দলে যোগ দেয়। ফলে খালিদ ১৮,০০০ সৈনিক নিয়ে পারস্য সাম্রাজ্যে প্রবেশ করেন। পারসিকেরা সম্রাটকে এই অভিযান নিয়ে অবহিত করে এবং যুদ্ধের জন্য সেনা সমাবেশ শুরু করে। তাদের দলে খ্রিষ্টান আরব সৈনিকরাও যোগ দিয়েছিল।
যুদ্ধ
খালিদ কাজিমার পথ ধরে আসবেন ধারণা করে হরমুজদ উবালা থেকে কাজিমার দিকে অগ্রসর হন। কিন্তু কাজিমায় তারা মুসলিমদের কোনো চিহ্ন খুজে পায়নি। শীঘ্রই গোয়েন্দাদের খবর দেয় যে খালিদ হুফাইরের দিকে অগ্রসর হচ্ছেন। উবালা থেকে হুফাইরের দূরত্ব ছিল ২১ মাইল। ফলে হরমুজদের শিবির অরক্ষিত অবস্থায় ছিল। এছাড়া এটি সাসানীয় সাম্রাজ্যের একটি গুরুত্বপূর্ণ বন্দর ছিল। অবস্থা বিবেচনা করে হরমুজদ ৫০ মাইল দূরে হুফাইরের দিকে অগ্রসর হন। হরমুজদের পদক্ষেপ নিয়ে গোয়েন্দাদের খবর না পাওয়া পর্যন্ত খালিদ হুফাইরে অবস্থান করছিলেন। এরপর তিনি মরুভূমির মধ্য দিয়ে কাজিমা আসেন। হরমুজদ হুফাইরে এসে খালিদের কাজিমা যাত্রার কথা জানতে পারেন। কাজিমার পথ মুসলিমদের হস্তগত না হওয়ার জন্য পুনরায় সাসানীয় বাহিনী কাজিমের উদ্দেশ্যে বের হয়।
হরমুজদ তার বাহিনীকে যুদ্ধক্ষেত্রে সমবেত করেন। পার্শ্বভাগের নেতৃত্বে ছিলেন কুবাজ ও আনোশাগান। সৈনিকরা যাতে পরাজয়ের মুহূর্তে পালিয়ে না যায় সেজন্য তারা নিজেদেরকে শেকল দিয়ে বেঁধে ফেলে। শেকল দ্বারা আবদ্ধ হওয়ার ফলে প্রতিপক্ষের অশ্বারোহী হামলা প্রতিহত করার ক্ষমতা বৃদ্ধি পায়। কারণ এর ফলে অশ্বারোহীরা হামলা চালিয়ে বেশিদূর প্রবেশ করতে সক্ষম ছিল না। তবে শেকলের কারণে সৈনিকরা প্রয়োজনে পিছু হটতে পারেনি। শেকলের ব্যবহারের ফলে এই যুদ্ধের এরূপ নাম হয়েছে। হরমুদ কাজিমার পশ্চিম প্রান্তের সম্মুখে তার সেনাদের সমবেত করেছিলেন। খালিদ পেছনে মরুভূমি রেখে অবস্থান নেন যাতে পরাজয় ঘটলে পিছু হটার পথ পাওয়া যায়। ক্লান্ত অবস্থায় পারসিক সেনারা দীর্ঘক্ষণ যুদ্ধ চালিয়ে যেতে সক্ষম হয়নি। মুসলিমরা সফলভাবে তাদের উপর হামলা চালায়। পরাজয় আসন্ন অবস্থায় পারসিকদের পার্শ্বভাগের সেনাপতি কুবাজ ও আনোশাগান সৈনিকদের পিছু হটার নির্দেশ দেন। নিজেদের শেকল দ্বারা আবদ্ধ না করা সৈনিকরা পালিয়ে যেতে সক্ষম হয়। কিন্তু আবদ্ধদের অনেকে নিহত হয়।
পরবর্তী অবস্থা
শেকলের যুদ্ধের পর খালিদ পারসিক বাহিনীকে আরো কয়েকটি যুদ্ধে পরাজিত করে আল-হিরা জয় করেন। পারস্যে প্রথম মুসলিম বিজয়টি চার মাসের মধ্যে সম্পন্ন হয়েছিল। পরবর্তীতে আবু বকর খালিদকে সিরিয়া জয়ের নেতৃত্ব প্রদান করেছিলেন।
ফুটবল ক্লাব রতর ভলগোগ্রাদ
ফুটবল ক্লাব রতর ভলগোগ্রাদ (FC Rotor Volgograd; এছাড়াও স্পোর্টস ক্লাব রতর ভলগোগ্রাদ নামে পরিচিত) হচ্ছে ভলগোগ্রাদ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯২৯ সালে প্রতিষ্ঠিত হয়েছে। রতর ভলগোগ্রাদ তাদের সকল হোম ম্যাচ ভলগোগ্রাদে ভলগোগ্রাদ এরিনায় খেলে থাকে; যার ধারণক্ষমতা হচ্ছে ৪৫,৫৬৮। বর্তমানে এই ক্লাবের ম্যানেজারের দায়িত্ব পালন করছেন আউকসান্দ্র খাতসকেভিচ এবং সভাপতির দায়িত্ব পালন করছেন আন্দ্রেই রেকেচিনস্কি। রুশ রক্ষণভাগের খেলোয়াড় আজাত আরিয়েভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, রতর ভলগোগ্রাদ এপর্যন্ত ৭টি শিরোপা জয়লাভ করেছে; যার মধ্যে ২টি রুশ জাতীয় ফুটবল লীগ এবং ২টি রুশ পেশাদার ফুটবল লীগ শিরোপা রয়েছে।
ফ্রাঁসোয়া গওতিয়ে
ফ্রাঁসোয়া গওতিয়ে (ফরাসী: François Gautier) (জন্মঃ ১৯৫০) একজন ফরাসি রাজনৈতিক লেখক এবং ১৯৭১ সাল থেকে তিনি একজন ভারত ভিত্তিক সাংবাদিক। তিনি ফরাসি ভাষার সংবাদপত্র লে ফিগারোর জন্য দক্ষিণ এশিয়ার প্রতিবেদক হিসেবে কাজ করেছেন।
প্রারম্ভিক জীবন
ফ্রাঁসোয়া গওতিয়ে ১৯৫০ সালে প্যারিসে জন্মগ্রহণ করেন। তিনি ক্যাথলিক স্কুলে তার শিক্ষাজীবন শুরু করেছিলেন। তিনি প্যারিসের আইডিআরএসি (IDRAC) নামক একটি ব্যবসায় শিক্ষা প্রতিষ্ঠানে অধ্যয়ন করেন কিন্তু সেখানে পড়াশোনা শেষ না করে তিনি লেখক হওয়ার সিদ্ধান্ত নেন। প্রাথমিক পর্যায়ে তিনি একটি ছোট দৈনিক পত্রিকায় কাজ করতেন। তিনি তার এক বন্ধুর জন্য ছায়াছবির সংলাপও লিখেছিলেন কিন্তু সে ছায়াছবিটি পরবর্তীতে আর মুক্তি পায় নি।
গওতিয়ে ১৯৬৯ সালে ১৯ বছর বয়সে ভারতে আসেন। তিনি প্রথম দিকে ভারতে দীর্ঘ সময় অব্দি থাকতে চান নি। তার অভিপ্রায় ছিল বিশ্বভ্রমণ করার। কিন্তু পরবর্তীতে তার সাথে মীরা আলফাসার পরিচয় ঘটে। মীরা আলফাসা কর্তৃক অনুপ্রাণীত হওয়ার পর থেকেই তিনি পন্ডিচেরীতে শ্রী অরবিন্দ আশ্রমে প্রায় ৭ বছর কাটিয়ে দেন।
ব্যক্তিগত জীবন
ফ্রাঁসোয়া গওতিয়ে নমৃতা বিন্দ্রা গওতিয়েকে বিয়ে করেন যার মা হলেন একজন হিন্দু এবং পিতা শিখ। বর্তমানে তিনি ভারতের অরভিলে বাস করেন এবং বছরে একবার তার পরিবারের সাথে দেখা করার জন্য তিনি ফ্রান্সে ভ্রমণ করেন।
সাংবাদিকতা
ভারতে অবস্থানকালীন সময়ে তিনি বেশ কিছু সময় লেখালেখি ছেড়ে ধ্যান এবং বাগান পরিচর্যার মত কাজে নিজেকে ব্যস্ত রাখতেন। ১৯৮২ সালের দিকে তিনি একটি ফরাসি দৈনিক খুঁজে পান যেটিকে তিনি সনাতনী ও গতানুগতিক ধারার পত্রিকা হিসেবে উল্লেখ করেছিলেন। তিনি পত্রিকাটির সংশোধনের পরামর্শ দিয়ে উক্ত পত্রিকার সম্পাদককে একটি চিঠি লিখেন। চিঠির প্রতিউত্তরে উক্ত দৈনিকের সম্পাদক তাকে সেই পত্রিকায় নিবন্ধ লেখার আহ্বান জানায়। সেই থেকে তিনি ঐ পত্রিকাটির জন্য অসংখ্য নিবন্ধ লিখেছিলেন। পরবর্তীতে তিনি বিভিন্ন প্রকাশনার জন্য লেখক ও ফটোগ্রাফার হয়ে কাজ করেন। এই ভাবে তার সাংবাদিকতা জীবনের সূচনা।
এছাড়াও তিনি জেনেভা ভিত্তিক জার্নাল ডি জেনেভা পত্রিকাতেও কাজ করেন। পরবর্তীতে তিনি নব্বইয়ের মাঝামাঝি সময়ে লে ফিগারোতে চলে আসেন এবং শুধুমাত্র সেখানেই তার নিবন্ধ লিখতে থাকেন। তিনি পূর্বে রেডিফ.কম নামের একটি পত্রিকাতে নিয়মিত নিবন্ধ লিখতেন। পাশাপাশি গওতিয়ে দ্য নিউ ইন্ডিয়ান এক্সপ্রেস, ডিএনএ ইন্ডিয়া, আউটলুক ইন্ডিয়া এবং অন্যান্য দৈনিকগুলোতেও অসংখ্য নিবন্ধ লিখেছিলেন। এছাড়াও গওতিয়ে 'La Revue de l'Inde' নামক একটি ফরাসী দৈনিকের সম্পাদক।
লেখালেখি
গওতিয়ে যখন অরভিলের বাইরে পুরো ভারত ঘুরে দেখা আরম্ভ করেন, তখন থেকেই তিনি ভারতবিদ্যায় আগ্রহী হয়ে উঠেন। ব্লিটজ নামক একটি ম্যাগাজিনে গওতিয়ের একটি নিবন্ধ পড়ার পর সিতা রাম গোয়েল গওতিয়ের সাথে যোগাযোগ করেন। গোয়েল তার নিবন্ধের লেখাগুলোকে একটি বই আকারে প্রকাশের জন্য তার অনুমতি চান। এর পরিবর্তে গওতিয়ে নিজেই বইটি প্রকাশ করে এর নাম দেন দ্য ওয়ান্ডার দ্যাট ইজ ইন্ডিয়া। পরে হিন্দুইজম টুডে নামের একটি ওয়েবসাইট বইটির লেখাগুলো অনলাইনে পুনঃপ্রকাশিত করে। গওতিয়ে ফটোগ্রাফার রঘু রায়ের সাথে ভারতীয় মার্শাল আর্ট কালারিপায়াত্তু নিয়ে একটি বইয়ের উপরও কাজ করেছেন।
ফটোগ্রাফি ও চিত্রকলা প্রদর্শনী
গওতিয়ে ''ফাউন্ডেশন এগ্যাইনস্ট কন্টিন্যুয়িং ট্যারোরিজম" (FACT) নামের একটি সংগঠনের প্রতিষ্ঠাতা। সংগঠনটি ফটোগ্রাফি এবং চিত্রকলা প্রদর্শনীর মাধ্যমে সন্ত্রাসবাদ সম্পর্কিত বিভিন্ন ইস্যু তুলে ধরে। সংগঠনটির মূল উদ্দেশ্য হলো জনসাধারণের মধ্যে সন্ত্রাসবাদ নিয়ে সচেতনতা সৃষ্টি করা এবং সন্ত্রাসবাদের ফলে জনজীবন কীভাবে মারাত্মপকভাবে প্রভাবিত হয় সে সম্পর্কে মানুষকে উপলব্ধি করানো।
২০০৩ সালে গওতিয়ে Terror Unleashed: An Exhibition on Kashmir নামের একটি ফটোগ্রাফ প্রদর্শনী শুরু করেন। উক্ত প্রদর্শনীটির মূল বিষয় ছিল কাশ্মীরি পন্ডিতদের সংকটাপন্ন অবস্থা নিয়ে। এছাড়াও ঐ প্রদর্শনীতে কাশ্মীরে ঘটে চলা বিচ্ছিনতাবাদী সন্ত্রাসবাদও তুলে ধরা হয়েছিল।
গওতিয়ে ১৯৯০ সালেও কাশ্মীরি পণ্ডিতদের দুর্দশা নিয়ে " A Glimpse of a Tragedy Without an End" নামে একটি চিত্র প্রদর্শনীর আয়োজন করেছিলেন। এই প্রদর্শনীটি ২০০৫ সালে হিউস্টন সহ পৃথিবীর নানা প্রান্তে প্রদর্শিত হয়েছিল।
২০১২ সালে ফ্যাক্ট (FACT) সংগঠনটি ভবানী ভারতকে উৎসর্গ করে "ছত্রপতি শিবাজি মহারাজ মিউজিয়াম অব ইণ্ডিয়ান হিস্টোরি" নামের একটি জাদুঘর ও একটি মন্দির স্থাপন করেন যা উদ্বোধন করতে অতিথি হিসেবে এসেছিলেন শ্রী শ্রী রবি শংকর, অজিৎ পাওয়ার এবং নিতীন গডকারি।
২০১৩ সালে দালাই লামার আগমনের সময় গওতিয়ে ও তার স্ত্রী নমৃতা ভারতীয় উপমহাদেশে বৌদ্ধ ধর্মের উৎপত্তি এবং তিব্বতে বৌদ্ধ ধর্মের প্রচার নিয়ে "ছত্রপতি শিবাজী মহারাজ মিউজিয়াম অব ইন্ডিয়ান হিস্টোরি" জাদুঘরে তিব্বতের ধর্মশালা জাদুঘরের ঐতিহাসিক উপকরণ সহযোগে একটি প্রদর্শনীর আয়োজন করেন। সর্বোপরি তিব্বতের সংস্কৃতিকে তুলে ধরায় ছিলো এই প্রদর্শনীর মূল উদ্দেশ্য।
ভারতীয় ইতিহাস
গওতিয়ে আর্থার লিওয়েলিন বাশামের বই দ্য ওয়ান্ডার দ্যাট ওয়াজ ইন্ডিয়ার সমালোচনা করে একটি নিবন্ধ লিখেছিলেন। তার অভিমত হিসেবে গওতিয়ে বলেছিলেন, বইটিতে শুধু বর্ণপ্রথা, আর্য এবং দ্রাবিড় জাতি বিশেষ নিয়ে সেই সনাতনী ও গতানুগতিক ধারায় ভারতীয় ইতিহাস নিয়ে অপপ্রচার চালানো হয়েছে। গওতিয়ে বাশামকে "বর্ণবাদের জনক" হিসেবেও আখ্যায়িত করেছেন।
গওতিয়ে কোনরাড এলস্ট এর একজন একনিষ্ঠ সমর্থক। তিনি এলস্টকে ভারতের বুদ্ধিমান পণ্ডিতদের মধ্যে একজন হিসেবে বিবেচনা করেন। গওতিয়ে এক বিবৃতিতে বলেন, এলস্ট একজন বিদেশী হিসেবে যে দৃষ্টিকোণ দিয়ে এক সম্ভাবনাময় ভারতকে অবলোকন করেছেন, সেই দৃষ্টিকোণ দিয়ে ভারতীয়রা তাদের দেশকে দেখতে পায় নি শুধুমাত্র দুই শতাব্দীর ঔপনিবেশিক নিপীরণ ও কষ্টের দরুন।
ভারতীয় রাজনীতি
গওতিয়ে দেশ ভাগের সময় মুসলিম লীগের প্রতি গান্ধীর সহনশীল নীতিকে তুষ্টিকরণ হিসেবে আখ্যায়িত করে এর সমালোচনা করেন। এছাড়াও গওতিয়ে চীনের প্রতি নেহেরুর শান্তিবাদ নীতিরও যথেষ্ট সমালোচনা করেছেন।
২০১১ সালে গওতিয়ে আন্না হাজারের দূর্নীতি বিরোধী অনশনের সময়ও গুরুত্বপূর্ণ অবদান রেখেছিলেন।
ভারতীয় সাংবাদিকতা
এক বিবৃতিতে গওতিয়ার বলেছিলেন, ভারতীয় সাংবাদিকরা তাদের দেশের সংস্কৃতি নিয়ে গর্বিত নয় এবং ভারতীয় সাংবাদিকরা তাদের দেশ নিয়ে নেতিবাচক ধ্যান-ধারণা পোষণ করে। এছাড়াও ভারতীয় মিডিয়া কর্তৃক হিন্দু গুরুদের "গডম্যান" হিসেবে আখ্যায়িতকরণ নিয়েও গওতিয়ে তীব্র নিন্দা করেছেন।
গওতিয়ে ব্যাঙ্গালোরে অবস্থিত 'শ্রী শ্রী সেন্টার' নামক সাংবাদিকতা সম্পর্কিত একটি শিক্ষা প্রতিষ্ঠানেও অধ্যাপনা করেন।
ধর্ম
গওতিয়ে হিন্দু ধর্মের একজন একনিষ্ঠ সমর্থক। গওতিয়ে বলেছেন যে জীবনের অর্থ, পরকাল, কর্ম এবং ধর্ম সম্পর্কিত প্রাচীন সব জ্ঞান হিন্দু ধর্মেই নিহিত। গওতিয়ে বিশ্বাস করেন যে ইসলাম, খ্রিষ্টান মিশনারী, মার্ক্সবাদ এবং পশ্চিমাকরণ ভারতে হিন্দু ধর্মের অস্তিত্বের হুমকির কারণ। গওতিয়ে তার লেখায় উল্লেখ করেছেন যে, বৌদ্ধ ধর্মের অহিংসা নীতির প্রভাবই আলেক্সান্ডারসহ অন্যান্য আক্রমণকারীদের আক্রমণের জন্য ভারতকে দূর্বল করে তুলেছিল।
পুরস্কার
২০০৩ সালে গওতিয়ে পাঞ্চজন্যর নচিকেতা অ্যাওয়ার্ড এবং বিপিন চন্দ্র পাল অ্যাওয়ার্ড পেয়েছিলেন। তিনি তার পুরস্কারে পাওয়া অর্থগুলো ফ্যাক্ট (FACT) সংগঠনটিতে অনুদান হিসেবে প্রদান করে দিয়েছিলেন।
কে আর গুরুস্বামী আইয়ার
কে আর গুরুস্বামী আইয়ার ছিলেন ভারতীয় আইনজীবী, রাজনীতিবিদ এবং তিন্নিভেলির স্বাধীনতা কর্মী, যিনি ১৯০৫ থেকে ১৯০৯ সাল পর্যন্ত মাদ্রাজ আইন পরিষদের সদস্য হিসাবে দায়িত্ব পালন করেছিলেন। তিনি ভারতীয় জাতীয় কংগ্রেসের অন্যতম প্রাথমিক নেতাও ছিলেন।
মন্তব্য
K. R. Guruswami Iyer
১৯২৪ গ্রীষ্মকালীন অলিম্পিকে ভারত
১৯২৪ গ্রীষ্মকালীন অলিম্পিকে ব্রিটিশ ভারত প্রথম বারের জন্য টেনিস প্রতিযোগিতায় অংশগ্রহণ করে। এই অলিম্পিকে ভারত থেকে প্রথম মহিলা প্রতিযোগী অংশগ্রহণ করে।
মিয়ানমারের ধর্মবিশ্বাস
মিয়ানমারের প্রায় সবাই বৌদ্ধধর্মের অনুসারী। বেশির ভাগ লোকই তেরাভাদা বৌদ্ধধর্মের অনুসারী। শ্রীলঙ্কা, থাইল্যান্ড, লাওস এবং ক্যাম্বোডিয়ার লোকেরাও একই ঘরানার বৌদ্ধধর্ম অনুসরণ করেন। একে হীনায়না বৌদ্ধধর্মও বলা হয়। অন্যদিকে চীন, কোরিয়া ও জাপানে বৌদ্ধধর্মের অপেক্ষাকৃত আধুনিক ও ব্যাপকতর একটি রূপ প্রচলিত, যার নাম মহায়না বৌদ্ধধর্ম। এছাড়া জাপান ও তিব্বতে প্রচলিত তান্ত্রিক বৌদ্ধধর্মের চেয়েও এটি বেশ আলাদা। মায়ানমারের বৌদ্ধরা সর্বপ্রাণবাদে বিশ্বাসী। তারা নাত নামের অশরীরী আত্মার উপাসনা করে। নাতদের উপলক্ষ করে নাত উৎসবের আয়োজন করা হয়। অনেক প্রচলিত চিকিৎসা পদ্ধতিও এই সংস্কৃতির অংশ। মিয়ানমারে বহুদিন থেকেও মুসলিমদের বাস। এছাড়াও এখানে পাহাড়ি এলাকায় অনেক খ্রিস্টান বাস করেন।
নাথনগর রেলওয়ে স্টেশন
নাথনগর রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের ভাগলপুর জেলার চম্পাপুর, নূরপুর, নাথনগরে অবস্থিত।
শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার
শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার তামিলনাড়ু সরকার তামিল চলচ্চিত্রের জন্য প্রদত্ত তামিলনাড়ু রাজ্য চলচ্চিত্র পুরস্কারের অংশ হিসেবে সেই ১৯৬৭ সাল থেকে দিয়ে আসছে; পুরস্কারটি তামিলনাড়ু রাজ্য চলচ্চিত্র পুরস্কারের একটি অংশ।
বিজয়ীদের তালিকা
থাম্ব|120px|[[পি. ভারতীরাজা ১৬ ভায়াথিনিলে (১৯৭৭) ও আলাইগাল ওইভাতিল্লাই (১৯৮১) চলচ্চিত্রের জন্য দুইবার এই পুরস্কার পান]] থাম্ব|120px|[[কে. বালাচন্দর ভারুমায়িন নিরাম ছিভাপ্পু (১৯৮১) ও পুদু পুদু আরতঙ্গল (১৯৮৯) চলচ্চিত্রের জন্য দুইবার এই পুরস্কার পান]] থাম্ব|120px|[[মণি রত্নম রোজা (১৯৯২) ও কান্নাতিল মুত্তামিত্তাল (২০০২) চলচ্চিত্রের জন্য দুইবার এই পুরস্কার পান]] থাম্ব|120px|[[এস. শঙ্কর জেন্টলম্যান (১৯৯৩) ও আন্নিয়ান (২০০৫) চলচ্চিত্রের জন্য দুইবার এই পুরস্কার পান]]
লগইন
কম্পিউটার নিরাপত্তায় লগইন বা লগঅন বলতে বুঝায় একটি কম্পিউটার সিস্টেম বা অন্যান্য সীমিত জায়গায় প্রবেশের জন্য যে প্রমাণ পত্রের প্রয়োজন হয় তাকে। লগ ইন করা, লগ অন করা এবং সাইন ইন বা সাইন অন করা হল একজন ব্যক্তির কম্পিউটার সিস্টেমে প্রবেশের প্রক্রিয়া যা ব্যবহারকারী প্রদত্ত চিহ্নিতকরন এবং সত্যতা যাচাইয়ের প্রমাণাদির নিয়ন্ত্রণ।
একবার একজন ব্যবহারকারী প্রবেশ করলে তারা বের হওয়ার জন্য লগ আউট বা লগ অফ ব্যবহার করতে পারে। লগ আউট করা মানে একজন ব্যবহারকারীকে কম্পিউটার ব্যবস্থা থেকে প্রবেশ বন্ধ করা যা আগেই লগ ইনের মাধ্যমে প্রবেশ করা হয়েছিল।
আবদুল আজিজ আবদুল করিম
আবদুল আজিজ হাসান আল-হাদবা আবদুল করিম (জন্ম ১৮ অক্টোবর ১৯৫২) একজন কুয়েতি স্প্রিন্টার। তিনি ১৯৭৬ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
শিবপ্রসাদ মুখোপাধ্যায়
শিবপ্রসাদ মুখোপাধ্যায় (জন্ম:২০ মে ১৯৭৪) হলেন একজন বাঙালি চলচ্চিত্র পরিচালক, লেখক ও অভিনেতা। তিনি নন্দিতা রায়-এর সঙ্গে ইচ্ছে পরিচালনা করেন এবং বাণিজ্যিক সাফল্য পান। তিনি বহু বাণিজ্যিক ভাবে সফল বাংলা চলচ্চিত্র উপহার দিয়েছেন। বেলাশেষে, প্রাক্তন, ইচ্ছে, অলিখ সুখ, মুক্তধারা, অ্যাকসিডেন্ড, পোস্ত প্রভৃতি চলচ্চিত্র তিনি পরিচালনা করেছেন।
প্রথম জীবন
শিবপ্রসাদ মুখোপাধ্যায় ২০ মে উত্তর কলকাতার বরানগরে জন্ম গ্রহণ করে। তিনি বিদ্যালয়ের শিক্ষা গ্রহণ শুরু করেন বরানগরের বরানগর রামকৃষ্ণ মিশন আশ্রম উচ্চ বিদ্যালয়-এ এবং বিদ্যালয়ের শিক্ষালাভ শেষ করেল কলকাতার হিন্দু স্কুলে। এর পর তিনি কলকাতার বিখ্যাত যাদপুর বিশ্ববিদ্যালয় থেকে রাষ্ট্রবিজ্ঞানে স্নাতক হন।
ঙ্গাগ-দ্বাং-মি-ফাম-জ্লা-বা
ঙ্গাগ-দ্বাং-মি-ফাম-জ্লা-বা (১৭৬৭-১৮০৭) তিব্বতের রোং-বো বৌদ্ধবিহারের প্রধান ছিলেন।
সংক্ষিপ্ত জীবনী
ঙ্গাগ-দ্বাং-মি-ফাম-জ্লা-বা ১৭৬৭ খ্রিষ্টাব্দে তিব্বতের বিস-থাং নামক স্থানে জন্মগ্রহণ করেন। তেরো বছর বয়সে তিনি স্গে-স্তিং-দ্গা-ল্দান-ছোস-গ্লিং  বৌদ্ধবিহার থেকে শিক্ষালাভ করেন। পরবর্তী কালে রোং-বো বৌদ্ধবিহারে  শেস-রাব-'ওদ-জের  নামক ভিক্ষুর নিকট তিব্বতী ব্যাকরণ এবং আ-খ্যুং-ঙ্গাগ-দ্বাং-ম্খ্যেন-রাব  নামক ভিক্ষুর নিকট কাব্যশাস্ত্র সম্বন্ধে শিক্ষালাভ করেন। দ্গে-'দুন-'ফ্রিন-লাস-রাব-র্গ্যাস  নামক তৃতীয় রোং-বো-গ্রুব-ছেন  উপাধিধারী লামা তাকে শিক্ষার্থীর শপথ প্রদান করেন। ঙ্গাগ-দ্বাং-'জাম-দ্ব্যাংস-ব্ক্রা-শিস  নামক দ্বিতীয় ব্সে-ত্শাং রিন-পো-ছে  উপাধিধারী বৌদ্ধ লামা এবং এই বিহারের চতুর্দশ প্রধান এবং  তার অন্যতম উল্লেখযোগ্য শিক্ষক ছিলেন। পরবর্তীকালে তিনি দ্গোন-লুং-ব্যাম্স-পা-গ্লিং বৌদ্ধবিহারে ব্লো-ব্জাং-ছোস-ক্যি-ন্যি-মা  নামক তৃতীয় থু'উ-ব্ক্বান  উপাধিধারী বৌদ্ধ লামার নিকট তিনি শিক্ষালাভ করেন। ১৮০৭ খ্রিষ্টাব্দে তাকে রোং-বো বৌদ্ধবিহারের প্রধানের দায়িত্ব প্রদান করা হয়। তিনি লেগ্স-ব্শাদ-স্ব্রাং-র্ত্সি'ই-স্ন্যিং-পো, 'ফ্রিন-য়িগ-গি-র্নাম-গ্ঝাগ-ব্লো-গ্রোস-স্গো-'ব্যেদ  প্রভৃতি গ্রন্থের রচয়িতা।
বাংলা (মদ)
বাংলা মদ হল একটি পানীয়, যা স্টার্চ থেকে তৈরি এবং পশ্চিমবঙ্গে বিক্রি হয়। এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। এটি একটি বিশুদ্ধ দেশীয় মদ। উল্লেখযোগ্য বাংলা মদের নাম হল ডায়নামিক,সাকে,রয়্যাল চয়েস,উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।
উপকরণ
জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।তবে অনেক সময় ভাত দিয়েও তৈরি করা হয়।
বিপণন
২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।
২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।
নারোওয়াল জেলা
নারোওয়াল জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। নারোওয়াল শহর হচ্ছে নারোওয়াল জেলার প্রধান রাজধানী শহর। ব্রিটিশ শাসনামলে, নারোয়াল সিয়ালকোট জেলার রায়া খাস তহসিলের একটি শহর ছিল। ১৯৯১ সালে নারোয়াল জেলা গঠিত হয়েছিল, যেখানে নারোয়াল ও শাকরগড়ের দুটি তহসিল সিয়ালকোট জেলা থেকে বিভক্ত করা হয়েছিল।
প্রশাসন
জেলাটি প্রশাসনিকভাবে নিম্নোক্ত ৩টি তহসিল (উপবিভাগ) বিভক্ত, যার মধ্যে থেকে মোট ৭৪ টি ইউনিয়ন পরিষদ রয়েছে:
জনসংখ্যার উপাত্ত
১৯৯৮ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ১২,৬৫,০০০ জন, যার মধ্যে থেকে প্রায় ১২% শহুরে বসবাসকারী ছিলেন। প্রধান ভাষা বা মাতৃভাষা হিসেবে পাঞ্জাবী ভাষা ব্যবহৃত হয়ে থাকে, যেখানে জনসংখ্যার প্রায় ৯৮% মানুষ এবং বাকী ১.২% উর্দু ভাষা ব্যবহার করে থাকে।
তিউনিসিয়া
তিউনিসিয়া (আরবি: تونس তূনিস্‌), সরকারী নাম তিউনিসীয় প্রজাতন্ত্র (الجمهرية التونسية আল্‌জুম্‌হুরিয়্যাত্তূনিসিয়্যা) আফ্রিকার উত্তর উপকূলে ভূমধ্যসাগরের তীরে অবস্থিত রাষ্ট্র। দেশটির মধ্য দিয়ে অ্যাটলাস পর্বতমালা চলে গেছে এবং দেশটিকে উত্তরের উর্বর সমভূমি ও দক্ষিণের শুষ্ক, উষ্ণ মরুময় অঞ্চলে ভাগ করেছে। ধারণা করা হয় যে, তিউনিস নামটি বার্বার জাতির ভাষা থেকে এসেছে, যার অর্থ "শৈলান্তরীপ" অথবা "রাত কাটাবার স্থান"। দেশটির পূর্ব উপকূলে অবস্থিত তিউনিস দেশের রাজধানী ও বৃহত্তম শহর। আয়তনের দিক থেকে তিউনিসিয়া অন্যান্য উত্তর আফ্রিকান রাষ্ট্রগুলির তুলনায় খর্বাকৃতির। তিউনিসিয়া আফ্রিকার উত্তরতম দেশ। এর উত্তরে ও পূর্বে রয়েছে ভূমধ্যসাগর। এর পশ্চিমে আলজেরিয়া এবং দক্ষিণ-পূর্বে লিবিয়া। উত্তর আফ্রিকার অধিকাংশ এলাকা জুড়ে অবস্থিত সাহারা মরুভূমি দক্ষিণ তিউনিসিয়া থেকে শুরু হয়েছে। দেশটির ৪৫% জায়গা সাহারা মরুভূমিতে পড়েছে। সামরিক কৌশলগত অবস্থানের কারণে উত্তর আফ্রিকা নিয়ন্ত্রণে অভিলাষী বহু সভ্যতার সাথে তিউনিসিয়ার সম্পর্ক স্থাপিত হয়েছে। এদের মধ্যে আছে ফিনিসীয় জাতি, কার্থেজীয় জাতি, রোমান জাতি, আরব জাতি এবং উসমানীয় তুর্কি জাতি। আরব বসন্তে জয় পেলেও এর নিরাপত্তা দুর্বল। ২০১৫ সালে এক হামলায় ৩৮ জন নিহত হয়।
ইতিহাস
১৮৮১ সাল থেকে তিউনিসিয়া ফ্রান্সের একটি উপনিবেশ ছিল। ১৯৫৬ সালে এটি স্বাধীনতা লাভ করে। আধুনিক তিউনিসিয়ার স্থপতি হাবিব বোরগুইবা দেশটিকে স্বাধীনতায় নেতৃত্ব দেন এবং ৩০ বছর ধরে দেশটির রাষ্ট্রপতির দায়িত্ব পালন করেন। স্বাধীনতার পর তিউনিসিয়া উত্তর আফ্রিকার সবচেয়ে স্থিতিশীল রাষ্ট্রে পরিণত হয়। ইসলাম এখানকার রাষ্ট্রধর্ম; প্রায় সব তিউনিসীয় নাগরিক মুসলিম। কিন্তু সরকার ইসলামী মৌলবাদীদের রাজনৈতিক শক্তিতে পরিণত হওয়ার ক্ষেত্রে বাধার সৃষ্টি করেছে।
বর্তমানে তিউনিসিয়া পর্যটকদের একটি জনপ্রিয় গন্তব্যস্থল। এর রৌদ্রোজ্জ্বল আবহাওয়া, নয়নাভিরাম বেলাভূমি, বিচিত্র ভূ-প্রাকৃতিক দৃশ্যাবলী, সাহারার মরূদ্যান, এবং সুরক্ষিত প্রাচীন রোমান প্রত্নস্থলগুলি বিখ্যাত।
প্রশাসনিক অঞ্চলসমূহ
তিউনিসিয়া ২৪টি গভর্নরেট (উইলায়েত)-এ বিভক্ত। দেশটিতে মোট ২৬৪টি জেলা (মুতামাদিয়াত) রয়েছে যেগুলো আবার বিভিন্ন পৌরসভা (বালাদিয়াত) এবং সেক্টরে (ইমাদাত) বিভক্ত।
ভূগোল
তিউনিসিয়া উত্তর আফ্রিকা, আটলান্টিক মহাসাগরের নীল নদের বদ্বীপ এবং ভূমধ্য উপকূলের মধ্যে অবস্থিত।
জনসংখ্যা
২০১৭ সালের আদমশুমারী অনুসারে তিউনিসিয়ার জনসংখ্যা ১,১৪,০৩,৮০০ জন। এর মধ্যে ৯৮% আরব, ১% ইউরোপীয় ও ১% ইহুদি এবং অন্যান্য।
ধর্ম
তিউনিসিয়ার বেশিরভাগ মানুষই (প্রায় ৯৯%) মুসলমান এবং বাকি প্রায় ১% মানুষ খ্রিস্টান, ইহুদী বা অন্যান্য ধর্মের অনুসারী। [8] মুসলমানদের মধ্যে অধিকাংশই সুন্নি ইসলামের মালিকি মাযহাবের অনুসারী। তবে তুর্কীরা হানাফি মাযহাবের অনুসারী হওয়ায় উসমানীয় আমলে তিউনিসিয়ায় এ মাযহাবের প্রচলন শুরু হয়েছিল।
এছাড়াও দেশটিতে প্রায় ২৫ হাজার খ্রিস্টান রয়েছে যাদের অধিকাংশই (প্রায় ২২,০০০) ক্যাথলিক। দেশটির তৃতীয় বৃহত্তম ধর্ম হল ইহুদি ধর্ম যার অনুসারী প্রায় ৯০০ জন। এদের এক তৃতীয়াংশই রাজধানী এবং এর আশেপাশে বসবাস করে।
শিক্ষা
২০০৮ সালে মোট প্রাপ্তবয়স্কদের সাক্ষরতার হার ছিল ৭৮%। কেবলমাত্র ১৫ থেকে ২৪ বছর বয়সী লোকদের বিবেচনায় নিলে এ হার ৯৭.৩% এ চলে যায়। ১৯৯১ সাল থেকে দেশটিতে ৬ থেকে ১৬ বছর বয়সের শিশুদের জন্য মৌলিক শিক্ষা বাধ্যতামূলক করা হয়েছে। ওয়ার্ল্ড ইকোনমিক ফোরাম প্রণীত দ্য গ্লোবাল কম্পেটিটিভনেস রিপোর্ট ২০০৮-৯ অনুসারে "উচ্চতর শিক্ষাব্যবস্থার মানের" বিভাগে তিউনিসিয়ার অবস্থান ১৭ তম এবং "মানসম্মত প্রাথমিক শিক্ষা" বিভাগে দেশটির অবস্থান ২১ তম।
সংস্কৃতি
তিউনিসিয়ার সংস্কৃতি আফ্রিকা মহাদেশকে এর থেকে আলাদা করেছে । ১৩৫০ সালে এক দার্শনিক এর নাম দেন ত্রিপিতি।
মার্ক বুচার
মার্ক অ্যালান বুচার (Mark Butcher; জন্ম: ২৩ আগস্ট, ১৯৭২) লন্ডনের ক্রয়ডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ক্রিকেটে অংশ নেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে ডানহাতে মিডিয়াম পেস বোলিং করে থাকেন। এছাড়াও, সারে ক্রিকেট দলের প্রতিনিধিত্ব করেছেন মার্ক বুচার।
প্রারম্ভিক জীবন
কাউন্টি ক্রিকেটে ১৯৯২ সাল থেকে সক্রিয় ছিলেন তিনি। এ সময় তিনি প্রথম-শ্রেণীর ক্রিকেটে সারে দলের পক্ষে অভিষিক্ত হন। ২০০৬ সালে সহকারী কোচ হিসেবে তার বাবা অ্যালান বুচার সারে দলের কোচের দায়িত্বে ছিলেন। এ সময়ে তিনি ক্লাবের অধিনায়কের দায়িত্বে ছিলেন। ২০০৯ সালে অবসর গ্রহণের পূর্ব পর্যন্ত সারে দলে খেলেন। কাউন্টি ক্রিকেটের সবগুলো খেলাই সারে দলে খেলেন।
খেলোয়াড়ী জীবন
শক্তিশালী অস্ট্রেলিয়ার বিপক্ষে তার টেস্ট অভিষেক ঘটে। পাঁচ টেস্টের অ্যাশেজ সিরিজে দুইটি অর্ধ-শতক করেন। এরপর শীত মৌসুমে দলের অন্যান্য সদস্যের ন্যায় তিনিও ওয়েস্ট ইন্ডিজের বিপক্ষে ব্যর্থ হন। তিনি মাত্র ১৫ গড়ে রান সংগ্রহ করেন। কিন্তু দক্ষিণ আফ্রিকার বিপক্ষে পরবর্তী সিরিজে তিনি বেশ ভাল করেন। সিরিজে তিনি এক শতক ও দুই অর্ধ-শতক করেন। এরপর শীতের অ্যাশেজ সিরিজের প্রথম টেস্টে শতক করলেও পরের টেস্টগুলোয় তিনি সুবিধা করতে পারেননি। পরবর্তী ১২ টেস্টে কোন অর্ধ-শতকের সন্ধান পাননি।
বুচার ইংল্যান্ড দলকে একটি টেস্টে নেতৃত্ব দিয়েছেন। ১৯৯৯ সালে নিয়মিত অধিনায়ক নাসের হুসেনের আঘাতজনিত অনুপস্থিতির কারণে তিনি এ দায়িত্ব পান। নিউজিল্যান্ডের বিপক্ষে ঐ টেস্টটি ড্রয়ে পরিণত হয়েছিল। নিউজিল্যান্ডের বিপক্ষে অধিনায়কের দায়িত্ব পালনের পর ২০০০-এর শীতে দল থেকে বাদ পড়েন।
অবসর
হাঁটুর আঘাতের কারণে আগস্ট, ২০০৯ সালে প্রথম-শ্রেণীর ক্রিকেট থেকে অবসরের ঘোষণা দেন তিনি। অবসর পরবর্তীকালে স্কাই স্পোর্টসে ধারাভাষ্যকারের দায়িত্ব পান ও টেস্ট ম্যাচ স্পেশালে খেলা বিশ্লেষণে নিয়োজিত থাকেন। জানুয়ারি, ২০১০ সালে এমসিসি’র আজীবন সম্মানিত সদস্যের মর্যাদা লাভ করেন।
অ্যাক্সিওম অরবিটাল সেগমেন্ট
অ্যাক্সিওম অরবিটাল সেগমেন্ট বা অ্যাক্সিওম সেগমেন্ট (বা এ এক্স এস) হল আন্তর্জাতিক মহাকাশ স্টেশনের (আইএসএস) পরিকল্পিত মডুলার উপাদান, যা অ্যাক্সিওম স্পেস দ্বারা বাণিজ্যিক মহাকাশ কার্যক্রমের জন্য নকশা করা হয়েছে। অ্যাক্সিওম স্পেস ২০২ সালের জানুয়ারি মাসে এই উদ্যোগের জন্য প্রাথমিকভাবে নাসার অনুমোদন পেয়েছিল। অ্যাক্সিওম স্পেস পরবর্তীতে ২০২০ সালের ২৮শে ফেব্রুয়ারি নাসা কর্তৃক চুক্তিতে ভূষিত হয়। এই কক্ষপথীয় স্টেশনটি আইএসএস পরিত্যক্ত হওয়ার পরে আইএসএস থেকে বিচ্ছিন্ন হয়ে তার নিজস্ব মডুলার স্পেস স্টেশন অ্যাক্সিওম স্টেশনে পরিণত হবে।
এক্সিওম সেগমেন্ট
অ্যাক্সিওম রেন্ডারিংগুলি ব্যাখ্যা করে যে কীভাবে চারটি মডিউল আইএসএস-এর সঙ্গে সংযুক্ত হতে পারে কারণ সেগুলি কানাডার্ম২ ব্যবহার করে মোবাইল সার্ভিসিং সিস্টেম দ্বারা বার্থ বা নোঙর করে ও স্থানান্তরিত হয়। ২০২০-এর দশকের শেষের দিকে আইএসস-এর অবসর নেওয়ার পরেও কানাডার্ম২ অ্যাক্সিওম স্পেস স্টেশনে তার কার্যক্রম চালিয়ে যেতে পারে।
অ্যাক্সিওম স্টেশন
কোম্পানীটি ২০২০ সালের ফেব্রুয়ারি মাসে প্রাথমিক পরিকল্পনা প্রকাশ করেছিল, যে কীভাবে অ্যাক্সিওম সেগমেন্ট থেকে নির্মিত এবং একটি এয়ারলক সহ একটি শক্তি ও তাপীয় মডিউলের সঙ্গে আইএসএস-এর অবসর ও বিচ্ছেদের উপর অতিরিক্ত উপাদান নিয়ে অ্যাক্সিওম অরবিটাল সেগমেন্ট একটি সম্ভাব্য ভবিষ্যত মহাকাশ স্টেশন অ্যাক্সিওম স্টেশনের ভিত্তি তৈরি করতে সক্ষম। কোম্পানিটি ২০২৪ সালে আইএসএস-এ তার প্রথম মডিউল উৎক্ষেপণ করার পরিকল্পনা করেছে, দ্বিতীয়, তৃতীয় ও চতুর্থটি যথাক্রমে ২০২৫, ২০২৬ ও ২০২৭ সালে উৎক্ষেপণ করবে।
অ্যাক্সিওম অরবিটাল সেগমেন্টের ক্রু কোয়ার্টারের অভ্যন্তরীণ ধারণাটি ফরাসি স্থপতি ও নকশাকার ফিলিপ স্টার্ক দ্বারা নকশা করা হয়েছিল। বাসস্থানের রেন্ডারিংগুলি দেয়াল সহ একটি চেম্বার প্রদর্শিত করে, যা টিফ্টড প্যাডিং দিয়ে আচ্ছাদিত এবং শত শত রঙ-পরিবর্তনকারী এলইডি দিয়ে ভরা। অ্যাক্সিওম অরবিটাল সেগমেন্টে হাই-স্পিড ওয়াই-ফাই, ভিডিও স্ক্রিন, ছবির জানালা এবং একটি কাচের দেয়ালওয়ালা কপোলা সহ বিভিন্ন সুবিধা থাকবে — যাকে অ্যাক্সিওম-এর পক্ষ থকে "মহাকাশের পরিবেশের জন্য নির্মিত সবচেয়ে বড় উইন্ডো অবজারভেটরি" বলা হয়েছে।
এএক্সএইচ১
অ্যাক্সিওম স্টেশনের প্রথম পরিকল্পিত মডিউল হাব ১-এর উৎক্ষেপণ ২০২৪ সালে করা হবে বলে আশা করা হচ্ছে। এটি চারজন মহাকাশচারী সদস্যের জন্য কোয়ার্টার সরবরাহ করবে।
এএক্সএসইই
অ্যাক্সিওম স্টেশন ব্রিটিশ কোম্পানি স্পেস এন্টারটেইনমেন্ট এন্টারপ্রাইজ-এর (বা এসইই) জন্য এসইই-১ মডিউল তৈরি করার পরিকল্পনা করেছে। এটি একটি ছয় মিটার গোলাকার ইনফ্ল্যাটেবল মডিউল এবং মহাকাশে প্রথম বিনোদন স্টুডিওর উদ্দেশ্য পূরণ করার পরিকল্পনা করা হয়েছে। এএক্সএইচ১ আইএসএস-এর সাথে সংযুক্ত হওয়ার পরে এটি ২০২৪ সালের শেষের দিকে উৎক্ষেপণ করার পরিকল্পনা করা হয়েছে।
এএক্সএইচ২
অ্যাক্সিওম স্টেশন-এর হাব ২ মডিউল ২০২৫ সালে উৎক্ষেপিত হবে বলে আশা করা হচ্ছে। এটি অতিরিক্ত চারজন মহাকাশচারী সদস্যের জন্য কোয়ার্টার সরবরাহ করবে, যা স্টেশনটিকে আটজন মহাকাশচারীকে সমর্থন করার অনুমতি দেবে।
এএক্সইও
অ্যাক্সিওম স্টেশনের আর্থ অবজারভেটরি একটি কাচের দেয়ালযুক্ত কাপোলা হবে, যা ২০২৬ সালে উৎক্ষেপণ করার পরিকল্পনা করা হয়েছে।
এক্সপিটি
অ্যাক্সিওম স্টেশনের পাওয়ার টাওয়ার স্টেশনটিকে সমর্থন করার জন্য সোলার অ্যারের মাধ্যমে বিদ্যুৎ সরবরাহ করবে, যাতে অ্যাক্সিওম স্টেশনটি আইএসএস থেকে সংযোগ বিচ্ছিন্ন হয়ে গেলে নিজেকে সমর্থন করতে সক্ষম হবে। এটি ২০২৭ সালে উৎক্ষেপিত হবে বলে আশা করা হচ্ছে। এএক্সপিটি উৎক্ষেপিত না হওয়া পর্যন্ত অ্যাক্সিওম স্টেশন শক্তি সরবরাহের জন্য আইএসএস-এর উপর নির্ভর করবে।
উৎপাদন
এএক্সএইচ১ ও এএক্সএইচ২ উভয়ের জন্য প্রাথমিক কাঠামো এবং মাইক্রোমেটিওরয়েড ও ধ্বংসাবশেষ সুরক্ষা ব্যবস্থা (বা এমডিপিএস) তৈরি ও পরীক্ষা করার জন্য অ্যাক্সিওম স্পেস থ্যালেস অ্যালেনিয়া স্পেসের সঙ্গে একটি চুক্তি স্বাক্ষর করেছে। থ্যালেস অ্যালেনিয়া স্পেস ইতিমধ্যেই এএক্সএইচ১-এর প্রাথমিক কাঠামো তৈরির প্রক্রিয়ায় রয়েছে। ম্যানুফ্যাকচারিং রেডিনেস রিভিউ ২০২১ সালের ২১শে সেপ্টেম্বর শেষ হওয়ার সঙ্গে সঙ্গে থ্যালেস অ্যালেনিয়া এএক্সএইচ১-এর শঙ্কু প্যানেলগুলি ঢালাই শুরু করতে সক্ষম হয়েছিল। এএক্সএইচ১-এর প্রাথমিক কাঠামো ২০২৩ সালের প্রথম দিকে ইতালি থেকে হিউস্টনে পৌঁছে দেওয়া হবে বলে আশা করা হচ্ছে, যেখানে অ্যাক্সিওম স্পেস উৎক্ষেপণের আগে সমস্ত ব্যবস্থার সমাবেশ ও একীকরণ সম্পূর্ণ করবে।
সমাবেশ
কোন রকেট এএক্সএস মডিউলগুলিকে নিম্ন পার্থিব কক্ষপথে নিয়ে যাবে সে বিষয়ে কোনো ঘোষণা করা হয়নি। প্রথম মডিউল, এএক্সএইচ১, ফরওয়ার্ড পোর্ট অব হারমনির (আইএসএস মডিউল) সঙ্গে সংযুক্ত করার পরিকল্পনা করা হয়েছে। এসইই-১ মডিউলটি এসএক্সএইচ১-এর রেডিয়াল পোর্টগুলির একটিতে নোঙর করার পরিকল্পনা করা হয়েছে। তারপর এসএক্সএইচ২ এসএক্সএইচ১-এর ফরোয়ার্ড পোর্টে নোঙর করবে। এএক্সপিটি-কে এসএক্সএইচ১ বা  এসএক্সএইচ২-এর জেনিথ বন্দরে নোঙর করার পরিকল্পনা করা হয়েছে। অ্যাক্সিওম স্টেশন একটি মডুলার স্পেস স্টেশন হওয়ায় প্রয়োজন অনুসারে মডিউলগুলি বিভিন্ন বন্দরে স্থানান্তরিত হতে সক্ষম।
বৈজ্ঞানিক গবেষণা
অ্যাক্সিওম স্টেশন-এর পরিকল্পনা একটি ল্যাব মডিউল এএক্সআরএমএফ-এর পরিকল্পনা করা হয়েছে, যাতে লো নিম্ন পার্থিব কক্ষপথ গবেষণা ও উৎপাদনের সুযোগ প্রদান করা যায়।
বাণিজ্যিক স্টেশন
অ্যাক্সিওম স্টেশনে বিনোদন মডিউলের এসইই-১ মতো সাধারণ বাণিজ্যিক ব্যবহারের জন্য জায়গা রাখার পরিকল্পনা করা হয়েছে।
জামিয়া ইসলামিয়া লালমাটিয়া
থাম্ব|215x215পিক্সেল জামিয়া ইসলামিয়া লালমাটিয়া ঢাকার মোহাম্মদপুরের লালমাটিয়ায় অবস্থিত একটি কওমি মাদ্রাসা। ১৯৬০ সালে দারুল উলুম দেওবন্দের মূলনীতির আলোকে এই মাদ্রাসাটি প্রতিষ্ঠা করেন মোহাম্মদুল্লাহ হাফেজ্জীর ছাত্র আব্দুর রউফ। ২০২১ সালে মাদ্রাসার ছাত্রসংখ্যা ৭৫০ এবং শিক্ষক ৩৬ জন। ২০২১ সালের ২০–২১ ফেব্রুয়ারি মাদ্রাসাটির ৬০ বছর পূর্তি উপলক্ষ্যে প্রাক্তন ছাত্র পুনর্মিলনী ও দস্তারবন্দি সম্মেলন অনুষ্ঠিত হয়।
মাদ্রাসা প্রতিষ্ঠা
ভারতীয় উপমহাদেশে ব্রিটিশ শাসন প্রতিষ্ঠা হলে লালমাটিয়া জনশূন্য হয়ে মসজিদটি বন্ধ হয়ে যায়। ১৯৪৭ সালে পাকিস্তান প্রতিষ্ঠার পরে লালমাটিয়ায় আবার মানুষের আবাস গড়ে উঠলে মুসলিমরা মসজিদটিকে নামাজ পড়ার উপযোগী করে তোলার উদ্যোগ নেয়। মোহাম্মদুল্লাহ হাফেজ্জীর ছাত্র আব্দুর রউফ এই জঙ্গলাকীর্ণ মসজিদটি পরিষ্কার করে ব্যবহারের উপযুক্ত করেন। তিনি ১৯৬০ সালে মসজিদকে কেন্দ্র করে মক্তব-হিফজ বিভাগ চালুর মাধ্যমে একটি মাদ্রাসা গড়ে তোলেন, যা বর্তমানে জামিয়া ইসলামিয়া লালমাটিয়া নামে পরিচিত। ২০০০ সালে এখানে দাওরায়ে হাদিস (মাস্টার্স) চালু করা হয়। ২০১৫ সালে চালু হয় ফিকহ বা উচ্চতর ইসলামি আইন গবেষণা বিভাগ। মাদ্রাসায় নিয়মতান্ত্রিক পাঠদানের পাশাপাশি মসজিদেও সাধারণ মুসল্লিদের মধ্যে ধর্মীয় মূল্যবোধ প্রচারের জন্য সাপ্তাহিক তাফসির, দৈনিক কুরআন শিক্ষার আসর সহ নানা আয়োজন করা হয়।
দস্তারবন্দী সম্মেলন
২০২১ সালের ২০–২১ ফেব্রুয়ারি মাদ্রাসাটির ৬০ বছর পূর্তি উপলক্ষ্যে প্রাক্তন ছাত্র পুনর্মিলনী ও দস্তারবন্দি সম্মেলন অনুষ্ঠিত হয়। সম্মেলনে আবুল কাসেম নোমানী, জুনায়েদ বাবুনগরী, আব্দুল হালিম বুখারী, নূর হুসাইন কাসেমী প্রমুখ আলেম অংশগ্রহণ করেন।
সিনসিনাটাস ফ্যাবিয়ান ডি'আব্রেও
জীবনী
তিনি ১৮৬২ সালের ২৪ সেপ্টেম্বর জন্মগ্রহণ করেন। তার পিতা ম্যানুয়েল ডি'আব্রেও ১৮৪৬ সালে সিন্ধু চলে এসেছিলেন। সিঙ্কিনাটাস ম্যাগি গোমসের সাথে বিবাহ বন্ধনে আবদ্ধ হন যার সাথে তার পাঁচটি সন্তান ছিল, জো, ম্যাগি, আলফ্রেড, গুয়েনি এবং বিল।
তিনি সেন্ট প্যাট্রিক হাই স্কুল, করাচি এ অধ্যয়ন করেন। তবে, বাবার দুর্ভাগ্যজনক মৃত্যুর কারণে তাকে ১৬ বছর বয়সে পড়াশোনা বন্ধ করে জীবিকা নির্বাহ করতে হয়। তিনি প্রথম সিভিল অ্যান্ড মিলিটারি গেজেট এ কেরানি হিসাবে নিযুক্ত হন। দুই বছর পরে তিনি ব্রিতে যোগ দেন। ১৯১৭ সালে তিনি চাকরি থেকে অবসর নেন এবং বিভিন্ন সামাজিক ক্রিয়াকলাপে নিজেকে নিয়োজিত করেন। করাচির জনগণ তাকে অত্যন্ত সম্মান জানায়, যারা সিন্ধের ১২ জন নেতৃস্থানীয় নাগরিকের মধ্যে তার নাম উল্লেখ করে। ১৯২৯ সালের ২৫ জানুয়ারি তিনি মারা যান।
ডি'আব্রেও অর্জিত 1000 acreসেনানিবাসের বাইরে জমি। ১৯০৮ সালে এটি করাচির প্রথম পরিকল্পিত জনপদ সিনসিনাটাস শহর নামে বিকশিত হয়, যা আজ উদ্যান পূর্ব-এর অংশ।
২০২২ দক্ষিণ আফ্রিকা ক্রিকেট দলের ইংল্যান্ড সফর
২০২২ দক্ষিণ আফ্রিকা ক্রিকেট দলের ইংল্যান্ড সফর দ্বারা নিচের যেকোনও একটি বোঝানো যেতে পারে:
ওয়াম্প-এর তুল্য প্রোগ্রামসমূহ
ইউন্ডোজ অপারেটিং নির্ভর বিভিন্ন ধরনের উইন্ডোজ, এপাচী, মাইসিক্যুয়েল, পিএইচপি/পিরল/পাইথন প্রভৃতিতে ওয়াম্প-এর বিভিন্ন ভার্সন ব্যবহারযোগ্য। নিচে এদের একটি তালিকা দেয়া হলো।
পি মোহাম্মদ ইসমাইল
পি মোহাম্মদ ইসমাইল একজন ভারতীয় রাজনীতিবিদ এবং বিধানসভার সাবেক সদস্য। ১৯৮০ সালের নির্বাচনে তিনি কন্যাকুমারী জেলার পদ্মনাভপুরম আসন থেকে জনতা পার্টির প্রার্থী হিসাবে তামিলনাড়ু বিধানসভায় নির্বাচিত হয়েছিলেন। ১৯৮০-১৯৮৪ সালে তিনি তামিলনাড়ু জনতা পার্টির সভাপতি ছিলেন। ১৯৮০ এর দশকের গোড়ার দিকে তিনি জনতা পার্টির ৯টি সংসদীয় কমিটির সদস্য ছিলেন। তিনি ১৯৯১ ও ১৯৯৬ সালের সংসদ নির্বাচনে নাগরকয়েল আসন থেকে জনতা দলের প্রার্থী হয়ে প্রতিদ্বন্দ্বিতা করে হেরেছিলেন।
বর্তমানে তিনি ২০০৫ সাল থেকে জনতা দল (এস) এর জন্য তামিলনাড়ুর রাজ্য সভাপতি। এর আগে ১৯৪ 1984-৮৯ এর সময় তিনি তামিলনাড়ুর পক্ষে জনতা পার্টির সভাপতি ছিলেন।
জোয়াকিম বাক্সলা
জোয়াকিম বাক্সলা একজন ভারতীয় রাজনীতিবিদ ছিলেন তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি আলিপুরদুয়ার লোকসভা কেন্দ্র থেকে চারবার লোকসভা সদস্য হিসেবে নির্বাচিত হয়েছিলেন।
জীবনী
জোয়াকিম বাক্সলা ১৯৫৫ সালের ১৬ জানুয়ারি জন্মগ্রহণ করেন। তার পিতার নাম জন আর্থার বাক্সলা ও মায়ের নাম মেরি আশ্রিতা বাক্সলা। জোয়াকিম কলকাতার সেন্ট জেভিয়ার্স কলেজ থেকে স্নাতক ডিগ্রি লাভ করেছেন।
জোয়াকিম বাক্সলা বিপ্লবী সমাজতন্ত্রী দলের প্রার্থী হিসেবে টানা চারবার আলিপুরদুয়ার লোকসভা কেন্দ্র থেকে লোকসভা সদস্য হিসেবে নির্বাচিত হয়েছিলেন। পরবর্তীতে তিনি সর্বভারতীয় তৃণমূল কংগ্রেসে যোগ দিয়েছিলেন।
জোয়াকিম বাক্সলা ১৯৮২ সালের ৩ জানুয়ারি মালতী বাক্সলার সাথে বিবাহবন্ধনে আবদ্ধ হয়েছিলেন। তাদের সংসারে এক পুত্র ও এক কন্যার জন্ম হয়েছিল।
জোয়াকিম বাক্সলা ২০১৭ সালের ৬ মার্চ হায়দ্রাবাদে মৃত্যুবরণ করেন।
এন ভি গুরুসাম্য নাইডু
এন ভি গুরুসাম্য নাইডু ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৭১ সালের নির্বাচনে অ্যান্ডিপট্টি আসন থেকে তিনি স্বতন্ত্র প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
নায়লা ঊষা
নায়লা ঊষা গোপাকুমার (জন্ম ২৫ মার্চ ১৯৮৪) একজন ভারতীয় চলচ্চিত্র অভিনেত্রী, টেলিভিশন উপস্থাপিকা এবং রেডিও জকি। দুবাইয়ে হিট ৯৬.৭-এ প্রায় এক দশক ধরে একজন রেডিও জকি হিসেবে কাজ করার পর ২০১৩ সালে কুঞ্জনাথান কাদা চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে।
পেশাজীবন
২০১৩ সালে নায়লা ঊষা সেলিম আহমেদের কুঞ্জনাথান্তে কাদা চলচ্চিত্রে মামোত্তির বিপরীতে অভিনয়ের মাধ্যমে মালয়ালম চলচ্চিত্রে অভিষেক করেন। দুবাইয়ে বেশ কিছু অনুষ্ঠানে নায়লার সাথে কথা বলার মাধ্যমে নায়লা পুর্ব থেকেই আহমেদের পরিচিত ছিলেন। আহমেদ তাকে চলচ্চিত্রটির প্রধান নারী চরিত্রে অভিনয়ের প্রস্তাব দিয়েছিলেন। চলচ্চিত্রটিতে তিনি অসুখী দাম্পত্য জীবনের মধ্য দিয়ে যাওয়া ছিথিরা নামের এক নারীর ভূমিকায় অভিনয় করেন।
এর পরের বছর তার দ্বিতীয় চলচ্চিত্র পুনইয়ালান আগারবাত্তিস মুক্তি পায়, যেখানে তিনি এক স্পন্দশীল তরুণীর ভূমিকায় অভিনয় করেন। চরিত্রটিকে তিনি নিজের সাথে তুলনা করেছেন। চরিত্রটিরবসাথে তার মিল থাকায় চলচ্চিত্রটিতে তিনি তার নিজেরই প্রকৃত অভিব্যক্তি ও পোশাক ব্যবহার করেছেন। যদিও কুঞ্জনাথান কাদা চলচ্চিত্রে গুরুত্বপূর্ণ চরিত্রে অভিনয় করেছেন, কিন্তু তার মতে পুনইয়ালান আগারবাতিস তাকে পরিচিতি এনে দিয়েছিল।
২০১৪ সালে তিনি আশিক আবু পরিচালিত অপরাধর্মী গ্যাংস্টার চলচ্চিত্রে এবং ২০১৫ সালে দিপু করুনাকরনের থ্রিলার চলচ্চিত্র ফায়ারম্যান-এ প্রধান নারী চরিত্রে অভিনয় করেছেন। ২০১৬ থেকে ২০১৭ সাল পর্যন্ত তিনি মাজহাবিল মানোরামাতে মিনিট টু উইন ইট অনুষ্ঠানের সঞ্চালনা করেন। ২০১৮ সালে তিনি দিওয়ানজিমুলা গ্র্যান্ড প্রিক্স-এ ইফিমোল চলচ্চিত্রে অভিনয় করেন। ২০১৯ সালে তার দুইটি চলচ্চিত্র মুক্তি পায়, পৃথ্বীরাজ সুকুমারন পরিচালিত অ্যাকশন ড্রামা চলচ্চিত্র লুসিফার, যাতে তিনি এক টিভি চ্যানেল নির্বাহীর চরিত্রে অভিনয় করেছেন এবং জোশি পরিচালিত অ্যাকশন ড্রামা পোরিনজু মরিয়ম হোসে চলচ্চিত্রের তিনটি নাম ভূমিকার একটি মরিয়ম চরিত্রে অভিনয় করেন। উভয় চলচ্চিত্রই বাণিজ্যিক সফলতা পেয়েছিল।
ব্যক্তিগত জীবন
নায়লা ঊষা চলচ্চিত্রে অভিনয় শুরু করার আগে ২০০৭ সালের জানুয়ারি মাসে রনা রাজনকে বিয়ে করেন। তাদের অর্ণব নামে এক পুত্র সন্তান রয়েছে।
নবারুণ
নবারুণ হল ভারতের পশ্চিমবঙ্গের মুর্শিদাবাদে অবস্থিত ফারাক্কার একটি গ্রাম যেটিকে ২০১১ সালের জনগণনায় শনাক্ত করা হয়নি। ফারাক্কা সিডি ব্লকে গ্রামটির একটি ডাকঘর রয়েছে।
অর্থনীতি
১৯৮৬ থেকে ২০১১ সালের মধ্যে এনটিপিসির ২১০০ মেগাওয়াট ক্ষমতাসম্পন্ন ফারাক্কা সুপার থার্মাল পাওয়ার স্টেশনটি সরকার কর্তৃক অনুমোদিত হয়।
পরিবহণ
১২ নং জাতীয় সড়ক সড়ক (পূর্বনাম ৩৪ নং জাতীয় সড়ক) নবারুণ গ্রামের মধ্য দিয়ে চলে গেছে।
শিক্ষা
দিল্লি জনতা বিদ্যালয় এনটিপিসি নবারুণ গ্রামে অবস্থিত।
নিউ ফরাক্কা জংশন রেলওয়ে স্টেশন
নিউ ফরাক্কা জংশন হল হাওড়া-নিউ জলপাইগুড়ি লাইনের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মুর্শিদাবাদ জেলায় অবস্থিত। নতুন ফারাক্কা জংশন রেলওয়ে স্টেশন ফারাক্কা ব্যারাজের দক্ষিণে অবস্থিত।
ইতিহাস
২,২৪০ মিটার দীর্ঘ (৭,৩৫০ ফুট) ফরাক্কা ব্যারেজ গঙ্গার উপর দিয়ে একটি রেল-কাম-সড়ক সেতু। রেল সেতুটি ১৯৭১ সালে জনসাধারণের জন্য উন্মুক্ত করে দেওয়া হয়, যার ফলে মুর্শিদাবাদ জেলার শহরগুলিকে মালদা, নিউ জলপাইগুড়ি এবং উত্তরবঙ্গের অন্যান্য রেল স্টেশনগুলির সাথে সংযুক্ত করা হয়।
ন্যাশনাল সার্ভিস কর্মসূচি
ন্যাশনাল সার্ভিস কর্মসূচি হল বাংলাদেশ সরকার কর্তৃক গৃহীত একটি বেকারত্ব দূরিকরণ প্রকল্প। এ কর্মসূচিতে যুব উন্নয়ন অধিদপ্তর এর আওতায় বেকার যুবক ও যুব মহিলাদের চরিত্র গঠন ও স্বল্পমেয়াদি কর্মসংস্থানের মাধ্যমে বেকার যুবক ও যুব মহিলাদের কর্মসংস্থান সৃষ্টি ও স্বাবলম্বীকরণ দ্বারা বেকারত্ব দূরীকরণ ও দেশের আর্থসামাজিক উন্নয়ন। এ প্রকল্পের শ্লোগান হল আত্মকর্মী যুবশক্তি, টেকসই উন্নয়নের মূলভিত্তি।
ইতিহাস
ন্যাশনাল সার্ভিস কর্মসূচি প্রকল্পটি ২০১০ সালের ৬ মার্চ প্রথম পরীক্ষামূলক ভাবে কুড়িগ্রাম জেলার চালু করা হয়েছিল। এর পূর্বে ২০০৮ সালে ৯ম জাতীয় সংসদ নির্বাচনের সময় আওয়ামী তাদের নির্বাচনী ইশতেহারে ঘরে ঘরে চাকরি দেওয়ার ঘোষণা দিয়েছিল এবং ৫ই মার্চ ২০১০ সালে তৎকালীন প্রধানমন্ত্রী শেখ হাসিনা ন্যাশনাল সার্ভিস প্রকল্পের ঘোষণা দিয়েছিল। প্রথম পর্বের বাকি বরগুনা জেলায় ৬ মে এবং গোপালগঞ্জ জেলায় ৩১ জুলাই চালু হয়েছিল। প্রথম পর্বের মেয়াদ শেষ হয় ৩১ অক্টোবর ২০১৩ সালে। দ্বিতীয় পর্বে রংপুর বিভাগের ৮ উপজেলায় ২৮ মে ২০১৩ সালে চালু হয় এবং শেষ হয় ফেব্রুয়ারি ২০১৬ তারিখে। ১ জুলাই ২০১৫ থেকে তৃতীয় পর্বে ১৭টি জেলার ১৭টি উপজেলায় নিয়োগ শুরু হয় এবং মেয়াদ শেষ হয় ৩০ জুন ২০১৭ থেকে ফেব্রুয়ারি ২০১৮ এর মধ্যে। চতুর্থ পর্ব ১ জুন ২০১৬ সালে এবং পঞ্চম পর্ব ২৩ সেপ্টেম্বর ২০১৭ সালে শুরু হয়।
২০১৪ সালের ৩ এপ্রিল প্রাথমিক ও গণশিক্ষা মন্ত্রণালয একটি “শিক্ষক পুল নীতিমালা ২০১৪” জারি করেছিল। যাতে বলা হয়েছিল, প্রাথমিক বিদ্যালয়ে শিক্ষক নিয়োগের ক্ষেত্রে পুলভুক্ত শিক্ষক ও ন্যাশনাল সার্ভিস কর্মসূচীর সদস্যরা অগ্রাধিকার পাবেন। কিন্ত সার্ভিসভুক্ত শিক্ষকদের বাদ দিয়ে নীতিমালা বাস্তবায়ন করা হয়, ফলে পঞ্চগড় ও ময়মনসিংহের ২৭ জন সদস্য হাইকোর্টে রিট আবেদন দাখিল করে । রিট আবেদনের পরিপেক্ষিতে ১৩ মার্চ ২০১৮ তারিখে হাইকোর্ট শিক্ষকদেরকে কেন সরকারি প্রাথমিক বিদ্যালয়ের সহকারী শিক্ষকের শূন্য পদে নিয়োগ দেওয়া হবে না তা জানতে চেয়ে রুল জারি করে।
পাসওয়ার্ড
thumb|300px|বাংলা উইকিপিডিয়ার [[লগইন চিত্র যাতে ব্যবহারকারী নাম এবং পাসওয়ার্ড চাওয়া হচ্ছে।]]
পাসওয়ার্ড হল শব্দ বা বিভিন্ন অক্ষরের সমষ্টি যা ব্যবহার করা হয় ব্যবহারকারীর পরিচয় অথবা প্রবেশ অনুমোদন যাচাইয়ের কাজে যার মাধ্যমে ব্যবহারকারী নির্দিষ্ট জায়গায় প্রবেশাধিকার পায়। এই পাসওয়ার্ড হল গোপনীয় তাই এটি অন্য কারো কাছ থেকে গোপন রাখা হয়, তাদের প্রবেশ ঠেকাতে।
জানা যায়, পাসওয়ার্ডের ব্যবহার প্রাচীনকাল হতে। প্রহরীরা কারো প্রবেশ ঠেকাতে এটি ব্যবহার করত, প্রবেশকারী বা প্রবেশকারী দলকে সরবরাহ করা হত একটি পাসওয়ার্ড বা ওয়াচওয়ার্ড যা প্রবেশের সময় বলতে হত। আধুনিক সময়ে, ব্যবহারকারী নাম এবং পাসওয়ার্ড সাধারণভাবে ব্যবহার করা হয় লগইনের কাজে যা প্রবেশ নিয়ন্ত্রণ করে কম্পিউটার অপারেটিং সিস্টেম, মোবাইল ফোন, ক্যাবল টিভি ডিকোডার, এটিএম, ইমেইল ইত্যাদিতে। একজন সাধারণ কম্পিউটার ব্যবহারকারী বিভিন্ন উদ্দেশ্যে পাসওয়ার্ড রাখতে পারেন যেমন: বিভিন্ন একাউন্টে লগইন করতে, ইমেইল দেখার জন্য বা উদ্ধারের জন্য, বিভিন্ন এ্যাপ্লিকেশনে প্রবেশের জন্য, ডাটাবেস, ওয়েব সাইট এবং এমনকি সকালের খবরের কাগজ অনলাইনে দেখার জন্যও।
নাম দেখে যদিও মনে হয় তবুও পাসওয়ার্ড শব্দই হতে হবে এমন কোন কথা নেই। বস্তুত, পাসওয়ার্ড যেগুলো আসলে শব্দ নয় সেগুলো অনুমান করা কঠিন। কিছু পাসওয়ার্ড গঠন করা হয় বহু শব্দ ও অনেক কিছু মিলিয়ে যাকে ডাকা হয় পাসফ্রেজ বা শব্দ সমষ্টি। যখন গোপন তথ্যটি যদি সংখ্যাতাত্ত্বিক হয় যেমন পিন কোড যা এটিএমে ব্যবহৃত করা হয় সেগুলোকে কখনো কখনো পাসকোড বা পাসকি বলা হয়। পাসওয়ার্ড সাধারণত ছোট হয় যাতে তা সহজে মনে রাখা যায় এবং টাইপ করা যায়।
ছয়পুকুরিয়া বালিকা উচ্চ বিদ্যালয় ও কলেজ
ছয়পুকুরিয়া বালিকা উচ্চ বিদ্যালয় ও কলেজ বাংলাদেশের বগুড়া জেলার সদর উপজেলার একটি শিক্ষাপ্রতিষ্ঠান। এখানে মাধ্যমিক ও উচ্চ মাধ্যমিক শ্রেণীতে শিক্ষা কার্যক্রম চালু আছে।
ইতিহাস
শিক্ষা প্রতিষ্ঠানটি ১৯৭২ সালে প্রতিষ্ঠিত হয়।
শিক্ষা কার্যক্রম
এখানে বিশেষায়িত শিক্ষা কার্যক্রম এর অধীনে শুধুমাত্র মেয়েদের জন্য পড়াশোনার ব্যবস্থা আছে। এখানে বিজ্ঞান মানবিক এবং ব্যবসায় শিক্ষা বিষয়ে পড়ানো হয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত হয়। প্রতিষ্ঠানটির প্রধান হিসেবে দায়ীত্ব পালন করছেন অধ্যক্ষ মোছাঃ আইনুন নাহার। এছাড়াও পরিচালনা কমিটি’র সভাপতি হিসেবে দায়ীত্ব পালন করছেন আলহাজ আব্দুল লতিফ মন্ডল।
অর্জন
সেকায়েপ কর্তৃক বগুড়া সদর উপজেলার শ্রেষ্ঠ শিক্ষাপ্রতিষ্ঠান নির্বাচিত হয়। এছাড়াও ২০১৭ ও ২০১৮ সালের এসএসসি ও জেএসসি পরীক্ষায় শতভাগ পাস করে শিক্ষার্থীরা।
বারখাদ আবদি
বারখাদ আবদি একজন সোমালীও আমেরিকান অভিনেতা এবং একই সাথে প্রযোযক। কেপ্টেন ফিলিপস্ চলচ্চিত্রের মাধ্যমে তার পদচারনার সূচনা হয় এবং চলচ্চিত্রটির জন্য তিনি বিভিন্ন চলচ্চিত্র পুরস্কার এ মনোনীত হন। শ্রেষ্ঠ সহযোগী চরিত্র হিসেবে তিনি একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ জয় করেন। ব্যক্তিগত জীবন আদবি ১৯৮৫ সালে মগাদিশু তে জন্ম গ্রহণ করেন ,যা সোমালিয়ার বানাদির এ অবস্থিত। ছয় সাত বছর বয়সে সে তার পরিবারের সাথে ইইয়েমেন এ তার বাবার কাছে চলে যান। যিনি পেশায় এক জন শিক্ষক ছিলেন। ১৯৯৯ সালে আবদি তার পরিবারের সাথে MINNEAPOLIS, MINNESOTA তে চলে যান। যেখানে একটি বৃহত সোমালিও বসতি ছিলো। বলা বালাবাহুল্য Minnesota state বিশ্ববিদ্যালয় এর ছাত্র ছিলেন। চলচ্চিত্রে যোগদানে র্পূবে তিনি একটি সপিং মলে তার ভাই এর দোকানে মোবাইল বিক্রেতা ছিলেন।
পেশা
কেপ্টেন ফিলিপস্ চলচ্চিত্রে তিনি জাহাজ ছিনতাই কারীর ভূমিকায় ছিলেন। যেখানে তিনি ছিনতাই এর নেতৃত্ব প্রদান করেন। সেখানে তিনি আব্দুঅয়ালী মুছা চরিত্রে অভিনয় করেন। এই চরিত্রের জন্য সাতশো জনের মাঝে আবদি বাছাইকৃত হন। এই চরিত্রে অভিনয় করার জন্য আবদি ৬৫,০০০ ডলার পান। এ ছাড়াও পূর্বে উল্লেখকৃত  একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ  পুরস্কার পান ২০১৪ সালে তিনি ইঊ এস টেলিভিশন শো হাওয়াই-৫ ০ তে অভিনয় করেন। একই সালে তিনি ট্রেইনরেক চলচ্চিত্রতে অভিনয় করেন। এছাড়া ও বিভিন্ন মিঊজিক ভিডিও সহ তিনি CIVAALKA XAATADA চলচ্চিত্রের প্রযজক ছিলেন।
মানবপ্রীতি
২০১৩ সালে আবদি ADESO এর দূত হিসাবে এর পরিসেবা প্রদান করেন, যা কিনা মাতেমা জিবরাইল এর একটি এনজীও।
সামিউল হক
প্রাথমিক জীবন
সামিউল হক ১৮ই ডিসেম্বর ১৯৩৭ ব্রিটিশ ইন্ডিয়ার উত্তর-পশ্চিম সীমান্তপ্রদেশের আকোড়া খাট্টাকে (বর্তমান- খাইবার পাখতুনখোয়া, পাকিস্তানে অবস্থিত) জন্মগ্রহণ করেন। তার পিতা ছিলেন মাওলানা আব্দুল হক, যিনি ভারতের দারুল উলুম দেওবন্দ থেকে স্নাতক করেছেন। সামিউল হক ১৩৬৬ হিজরিতে (১৯৪৬ অথবা ১৯৪৭ ঈসাব্দ) তার পিতার প্রতিষ্ঠিত মাদ্রাসা দারুল উলুম হাক্কানিয়াতে পড়ালেখা শুরু করেন। সামিউল হক আরবি ভাষায় বেশ পারদর্শী ছিলেন। এছাড়া পাকিস্তানের জাতীয় ভাষা উর্দু এবং স্থানীয় ভাষা পশতুও ব্যবহার করতেন।
ক্যারিয়ার
সামিউল হক "তালিবানের পিতা" হিসেবে প্রসিদ্ধ ছিলেন। এবং তালিবান নেতা মোল্লা মুহাম্মাদ ওমরের সাথে তার ঘনিষ্ঠ সম্পর্ক ছিল।  সামিউল হক দারুল উলুম হাক্কানিয়ার আচার্য ছিলেন। হাক্কানিয়া দেওবন্দি সিলেবাসভুক্ত একটি বিদ্যাপীঠ, যেখান থেকে মোল্লা ওমরসহ অনেক বিশিষ্ট তালিবান সদস্য স্নাতক করেছেন। সামিউল হক দিফা-এ-পাকিস্তান কাউন্সিলের সভাপতি ছিলেন। এবং নিজস্ব রাজনৈতিক দল জমিয়ত উলামায়ে ইসলামের নেতৃত্ব দিতেন; যা জেইউআই-এস নামে প্রসিদ্ধ। এছাড়া, সামিউল হক ইসলামি ছয় দলীয় ঐক্যজোট মুত্তাহিদা মজলিশে আমালের প্রতিষ্ঠাতা সদস্য ছিলেন। ২০০২ সালের পাকিস্তানের সাধারণ নির্বাচনে জোটটি এগিয়ে ছিল।
২০১৮ সালের অক্টোবরে পাকিস্তানে অবস্থানরত আশরাফ গনি সরকারের প্রতিনিধিত্ব করা কূটনীতিক সামিউল হকের সাথে দেখা করেন ও আফগান তালিবানকে সংলাপ টেবিলে ফিরিয়ে আনার মাধ্যমে আফগানিস্তানে শান্তি পুনরুদ্ধারের ক্ষেত্রে তাকে ভূমিকা রাখতে বলেন।